CELEX: 32018D0280
Language: el
Date: 2018-02-23 00:00:00
Title: Απόφαση (ΚΕΠΠΑ) 2018/280 του Συμβουλίου, της 23ης Φεβρουαρίου 2018, για την τροποποίηση της απόφασης 2012/642/ΚΕΠΠΑ σχετικά με περιοριστικά μέτρα κατά της Λευκορωσίας

24.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 54/16
            
         ΑΠΌΦΑΣΗ (ΚΕΠΠΑ) 2018/280 ΤΟΥ ΣΥΜΒΟΥΛΊΟΥ
   της 23ης Φεβρουαρίου 2018
   για την τροποποίηση της απόφασης 2012/642/ΚΕΠΠΑ σχετικά με περιοριστικά μέτρα κατά της Λευκορωσίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 15 Οκτωβρίου 2012, το Συμβούλιο εξέδωσε την απόφαση 2012/642/ΚΕΠΠΑ (1).
            
         
               (2)
            
            
               Βάσει επανεξέτασης της εν λόγω απόφασης, τα περιοριστικά μέτρα κατά της Λευκορωσίας θα πρέπει να παραταθούν έως τις 28 Φεβρουαρίου 2019.
            
         
               (3)
            
            
               Επιπλέον, το Συμβούλιο συμφώνησε ότι τα κράτη μέλη μπορούν να επιτρέπουν την εξαγωγή ορισμένων τύπων τυφεκίων σκοποβολής μικρού διαμετρήματος, περιστρόφων σκοποβολής μικρού διαμετρήματος και πυρομαχικών μικρού διαμετρήματος αποκλειστικά για αθλητική χρήση, ή την παροχή τεχνικής βοήθειας ή υπηρεσιών διαμεσολάβησης, χρηματοδότησης ή χρηματοδοτικής βοήθειας που σχετίζεται με αυτά, τονίζοντας ότι θα πρόκειται για περιορισμένο αριθμό και με την επιφύλαξη των ισχυουσών διατάξεων περί χορήγησης αδειών.
            
         
               (4)
            
            
               Η απόφαση 2012/642/ΚΕΠΠΑ θα πρέπει, επομένως, να τροποποιηθεί αναλόγως.
            
         
               (5)
            
            
               Προκειμένου να διασφαλισθεί η αποτελεσματικότητα των μέτρων που προβλέπονται στην παρούσα απόφαση, η παρούσα απόφαση θα πρέπει να τεθεί σε ισχύ άμεσα,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2012/642/ΚΕΠΠΑ τροποποιείται ως εξής:
   
               1)
            
            
               Στο άρθρο 2 προστίθενται οι ακόλουθες παράγραφοι:
               «4.   Κατά παρέκκλιση από το άρθρο 1, τα κράτη μέλη μπορούν να επιτρέπουν την πώληση, την προμήθεια, τη μεταβίβαση ή την εξαγωγή τυφεκίων σκοποβολής μικρού διαμετρήματος, περιστρόφων σκοποβολής μικρού διαμετρήματος και πυρομαχικών μικρού διαμετρήματος που προορίζονται αποκλειστικά για χρήση σε αθλητικές εκδηλώσεις και για αθλητική εκπαίδευση, ή την παροχή τεχνικής βοήθειας ή υπηρεσιών διαμεσολάβησης, χρηματοδότησης ή χρηματοδοτικής βοήθειας που σχετίζεται με αυτά.
               Η Ένωση λαμβάνει τα προσήκοντα μέτρα προκειμένου να καθορισθούν τα είδη που εμπίπτουν στην παρούσα παράγραφο.
               5.   Το οικείο κράτος μέλος γνωστοποιεί στα λοιπά κράτη μέλη και την Επιτροπή την πρόθεσή του να χορηγήσει άδεια σύμφωνα με την παράγραφο 4 τουλάχιστον δέκα μέρες πριν την άδεια, συμπεριλαμβανομένου του είδους και της ποσότητας του οικείου εξοπλισμού και του σκοπού για τον οποίο πρόκειται να χρησιμοποιηθεί, ή της φύσης της τεχνικής βοήθειας ή των σχετιζόμενων υπηρεσιών.».
            
         
               2)
            
            
               Το άρθρο 8 αντικαθίσταται από το ακόλουθο κείμενο:
               «Άρθρο 8
               1.   Η παρούσα απόφαση εφαρμόζεται έως τις 28 Φεβρουαρίου 2019.
               2.   Η παρούσα απόφαση επανεξετάζεται τακτικά και ανανεώνεται ή, κατά περίπτωση, τροποποιείται, εάν το Συμβούλιο κρίνει ότι οι στόχοι της δεν έχουν επιτευχθεί.».
            
         Άρθρο 2
   Η παρούσα απόφαση αρχίζει να ισχύει από την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
   
   
      Βρυξέλλες, 23 Φεβρουαρίου 2018.
      
         
            Για το Συμβούλιο
         
         
            Η Πρόεδρος
         
         E. ZAHARIEVA
      
   
   
      (1)  Απόφαση 2012/642/ΚΕΠΠΑ του Συμβουλίου, της 15ης Οκτωβρίου 2012, σχετικά με περιοριστικά μέτρα κατά της Λευκορωσίας (ΕΕ L 285 της 17.10.2012, σ. 1).